ທູດ​ພິ​ເສດ ສປຊ ພົບປະກັບ ເຈົ້າໜ້າທີ່ຊິເຣຍ ກ່ອນຢຸດຍິງ
ບັນດາ​ປະ​ເທດ​ມະຫາ​ອຳນາດ​ໂລກ​ ​ໄດ້​ກ່າວ​ວ່າ ພວກ​ເຂົາ​ເຈົ້າ​ຫວັງ​ວ່າ ຢາກໃຫ້ຮື້ຟື້ນ ການ​ເຈລະຈາສັນຕິພາບ​ຄືນ​ໃໝ່​ ພາຍ​ໃນ​ທ້າ​ຍ​ເດືອນ​ກຸມພາ​ນີ້.
ທູດພິເສດຂອງອົງການສະຫະປະຊາຊາດ ຮັບຜິດຊອບກ່ຽວກັບ ເລື້ອງຊິເຣຍ ທ່ານ ແມ່ນໄດ້ໄປຮອດຊິ ເຣຍບ່ອນທີ່ທ່ານມີໝາຍກຳນົດທີ່ຈະປຶກສາຫາລືໃນວັນອັງຄານ ມື້ນີ້ກັບບັນດາເຈົ້າໜ້າທີ່ ກ່ຽວກັບການຈັດຕັ້ງປະຕິບັດ ການຢຸດ ຍິງໃນສັບປະດານີ້ ທ່ານໄດ້ໄປຮອດ ນະຄອນຫຼວງຂອງຊິເຣຍ ໃນ ແລງວັນຈັນວານນີ້ ໃນການຢ້ຽມຢາມ ແບບທີ່ບໍ່ໄດ້ປະກາດໃຫ້ ຊາບລ່ວງໜ້າ ບັນດາປະເທດມະຫາອຳນາດໂລກ ໄດ້ຕົກລົງໃນສັບປະດາແລ້ວນີ້ວ່າ ໃຫ້ມີການຢຸດການເປັນສັດຕູ ຊຶ່ງຈະເລີ້ມໃນວັນສຸກຈະມານີ້ ເພື່ອຈະຈັດສົ່ງການຊ່ອຍເຫຼືອທາງດ້ານມະນຸດ ສະທຳ ທີ່ມີຄວາມຈຳເປັນຢ່າງຮີບດ່ວນໄປໃຫ້ນັ້ນ ການຢຸດຍິງນັ້ນແມ່ນໝາຍຄວາມວ່າ ເພື່ອອຳນວຍໃຫ້ມີຄວາມເປັນໄປໄດ້ໃນການທີ່ຈະເປີດການເຈລະຈາສັນຕິພາບນາໆຊາດ ຄືນອີກ ຊຶ່ງໄດ້ຫຼົ້ມແຫຼວລົງໃນຕົ້ນເດືອນກຸມພານີ້ ທີ່ນະ ຄອນເຈນີວາ ພຽງແຕ່ 3 ມື້ໄດ້ເລີ້ມຂຶ້ນເທົ່ານັ້ນ ນັບຕັ້ງແຕ່ນັ້ນມາ ຄວາມຮຸນແຮງແມ່ນໄດ້ສະແດງຮ່ອງຮອຍໃຫ້ເຫັນວ່າບໍ່ໄດ້ລົດລະລົງເລີຍ ແຕ່ຢ່າງໃດ ລັດຖະບານຊິເຣຍ ຍັງສືບບຸກໂຈມຕີ ໂດຍໄດ້ຮັບການສະໜັບສະໜຸນຈາກການໂຈມຕີທາງອາກາດຂອງຣັດເຊຍ ການຕໍ່ສູ້ຂອງພວກຕໍ່ຕ້ານໃນປະເທດກໍຍັງດຳເນີນ ຕໍ່ໄປໃນຂອບເຂດທີ່ກວ້າງຂວາງຊຶ່ງແຕ່ລະກຸ່ມກໍມີຈຸດປະສົງບໍ່ຄືກັນແລະໄດ້ຮັບການໜຸນຫລັງ ທີ່ແຕກຕ່າງກັນອອກໄປຈາກແຕ່ລະປະເທດ ບັນດາປະເທດມະຫາອຳນາດໂລກ ໄດ້ກ່າວວ່າ ພວກເຂົາເຈົ້າຫວັງທີ່ຈະມີການຮື້ຟື້ນການເຈລະຈາສັນຕິພາບຄືນໃໝ່ ພາຍໃນທ້າຍເດືອນກຸມພານີ້